Държавен вестник, бр. 18, 2023 г., стр. 7

БРОЙ  18	
Д Ъ Р Ж А В Е Н  В Е С Т Н И К 	
СТР.  7  
(3) Съветът по ал. 1 има консултативна 
роля за всички ваксинопредотвратими за-
болявания, като:
1. анализира изпълнението на дейностите 
по имунопрофилактика в страната и предлага 
мерки за повишаване на имунизационния 
обхват и подобряване на надзора на имуно­
профилактиката;
2. изготвя предложения за политики за 
имунизация, вкл. и за препоръчителни и 
целеви имунизации;
3. периодично и при необходимост изготвя 
научни препоръки за прилагането на ваксини 
и възрастовите групи за ваксините, които са 
предмет на наредбата;
4. предлага въвеждане на нови антигени 
за задължителни, целеви и препоръчителни 
имунизации и схеми за прилагането на съ-
ответните ваксини;
5. при промяна в схема на приложение 
или възрастови групи, както и при въвеж-
дане на нов антиген в Имунизационния 
календар на Република България, предлага 
на министъра на здравеопазването типа на 
ваксините, които следва да се осигурят за 
неговото изпълнение за период до 3 години, 
съобразно броя на подлежащите лица по 
възрастови групи и броя на приемите от 
дадена ваксина;
6. при възникване на извънредна епи-
демична обстановка или спад в имуниза-
ционното покритие прави препоръки за 
необходимите действия по чл. 59 от Закона 
за здравето;
7. при възникване на епидемична ситуация 
от ваксинопредотвратимо заболяване, извън 
обхвата на чл. 59 от Закона за здравето, 
предлага типа на ваксините и препоръки 
за тяхното приложение за лицата, показани 
за имунизация;
8. в срок до 30 март на годината, в която 
предстои да се сключи нов договор по чл. 6, 
ал. 1, определя и предлага на министъра 
на здравеопазването типа на ваксините по 
отношение на вида и броя на компонентите 
срещу посочените заболявания в чл. 2, които 
да се прилагат за изпълнение на Имуниза-
ционния календар за периода на действие на 
договора по чл. 6, ал. 1, и на необходимите 
количества от тях; в срок до 30 април на 
същата година одобреното от министъра на 
здравеопазването предложение се публикува 
на интернет страницата на Министерството 
на здравеопазването (МЗ).“
§ 3. Създава се чл. 5б:
„Чл. 5б. Необходимите количества био-
продукти по чл. 5а, ал. 3, т. 8 се определят 
въз основа на:
1. регистрите на населението по данни 
от Националния статистически институт;
2. регистрираната раждаемост през по-
следните две години;
3. очакваната раждаемост за периода на 
действие на договора по чл. 6, ал. 1;
4. постигнатия имунизационен обхват през 
предходните две години.“
§ 4. В чл. 6 се правят следните изменения 
и допълнения:
1. В ал. 1 след думите „чл. 3 и“ се добавя 
„серумите“, а думите „ал. 2, т. 5“ се заменят 
с „ал. 3, т. 8“.
2. В ал. 6 думата „Биопродуктите“ се 
заменя със „Серумите“.
3. Създава се нова ал. 7:
„(7) Биопродукти по чл. 4, т. 4 се отпускат 
на РЗИ по предварително изготвена заявка 
за необходимите количества.“
4. Досегашните ал. 7 и 8 стават съответно 
ал. 8 и 9.
§ 5. Създава се чл. 6а:
„Чл. 6а. Биопродуктите по чл. 6, ал. 1 се 
съхраняват временно в хладилни камери на 
МЗ до предоставянето им на РЗИ.“
§ 6. В чл. 12 се правят следните изменения:
1. В ал. 2 думите „Имунизационният пас-
порт“ се заменят с „Документът по ал. 1, т. 2“.
2. В ал. 5 думите „в имунизационен ре-
гистър по ред, определен в заповедта по 
чл. 5“ се заменят с „ежедневно в Електронен 
регистър за ваксинациите срещу COVID-19 
по реда на Наредба № Н-2 от 2022 г. за усло-
вията и реда за провеждане на диагностика, 
профилактика и контрол на COVID-19 (ДВ, 
бр. 40 от 2022 г.)“.
§ 7. В чл. 13 се създава ал. 7:
„(7) Отчитането на проведените имуниза-
ции срещу COVID-19, както и на получените 
и изразходваните биопродукти за тяхното 
провеждане, се осъществява автоматично 
чрез електронния регистър по чл. 12, ал. 5.“
§ 8. В чл. 16, ал. 1, т. 3 накрая се добавя 
„по предварителна заявка, като задължител-
но изразходва наличните при него ваксини 
според оставащия срок на годност“.
§ 9. В чл. 26, т. 6 думите „имунизацион-
ния паспорт“ се заменят с „документа по 
чл. 12, ал. 1, т. 2“.
§ 10. В чл. 27 се правят следните изме-
нения и допълнения:
1. В ал. 1, т. 11 накрая се добавя „в хладил-
ни камери или други хладилни съоръжения 
до предоставянето им на лицата по чл. 11“.
2. В ал. 2, т. 1 думите „лица през периода“ 
се заменят с „лица през календарната година“.
§ 11. В § 1, т. 2 от допълнителната раз-
поредба след думите „или за установяване 
състоянието на имунитет“ се заменят със 
„срещу заразни заболявания, както и лекар-
ствени продукти за установяване състоянието 
на туберкулинова алергия (проба Манту)“.
§ 12. В приложение № 1 към чл. 2, ал. 2 
„Имунизационен календар на Република 
България“ се правят следните изменения:
1. Забележка (7) се заличава.